PMIndiaData/PMIndiaSum huggingface dataset:
బ్యాంకులు మరియు ఎన్ బిఎఫ్ సిల యొక్క స్టేక్ హోల్డర్స్ తో మేధోమథన సమావేశం లో పాల్గొననున్న ప్రధాన మంత్రి శ్రీ నరేంద్ర మోదీ

భవిష్యత్తు లో ఆచరణ కు ఉద్దేశించినటువంటి ఒక మార్గ సూచి ని గురించి మరియు సంబంధిత దృష్టికోణం గురించి ఉన్నత స్థాయి లో చర్చించడం కోసం బ్యాంకుల కు, ఇంకా ఎన్ బిఎఫ్ సి లకు చెందిన స్టేక్ హోల్డర్స్ తో ప్రధాన మంత్రి శ్రీ నరేంద్ర మోదీ రేపటి రోజు న సాయంత్రం పూట చర్చ లు జరపనున్నారు. కార్యసూచి రూపకల్పన కై సమాలోచనల ను చేపట్టే అంశాల లో- పరపతి ఉత్పాదనలు, బట్వాడా కోసం ఉద్దేశించిన ప్రభావశాలి నమూనా లు, సాంకేతిక విజ్ఞానం అండ తో ఆర్థిక సాధికారిత కల్పన తో పాటు ఆర్థిక రంగం యొక్క స్థిరత్వం మరియు నిరంతర మనుగడ కు లక్షించిన దూరదృష్టి ని కలిగివుండే అభ్యాసాలు కూడా- భాగం గా ఉన్నాయి. మౌలిక సదుపాయాల కల్పన కు, వ్యవసాయ రంగాని కి, ఎమ్ఎస్ఎమ్ఇ లు సహా స్థానికం గా తయారీ లో నిమగ్నమైన సంస్థల కు ఆర్థిక సహాయాన్ని సమకూర్చుతూ భారతదేశం యొక్క ఆర్థిక వృద్ధి లో ఒక ముఖ్యమైనటువంటి పాత్ర ను బ్యాంకింగ్ రంగం పోషిస్తోంది. ఆర్థిక సేవల ను అన్ని వర్గాల వారి కి అందుబాటు లోకి తీసుకు పోయే ప్రక్రియ విషయానికి వస్తే, ఇది సాంకేతిక విజ్ఞానం మాధ్యమం ద్వారా ఆర్థిక సంబంధి సాధికారిత ను కల్పించడం లో ఒక మహత్వపూర్ణమై పాత్ర ను పోషించగలుగుతుంది. ప్రభుత్వ సీనియర్ అధికారులు కూడా ఈ సమాలోచనల కు హాజరు కానున్నారు.
చండీగఢ్ లో అంతర్జాతీయ యోగా దినం కార్యక్రమంలో పాల్గొన్న ప్రధాన మంత్రి; కేపిటల్ కాంప్లెక్స్ లో జరిగిన సామూహిక యోగా ప్రదర్శనలో ఆయన పాలుపంచుకొన్నారు; అక్కడ గుమికూడిన వారిని ఉద్దేశించి ప్రసంగించారు; మైదానంలో కలియదిరిగారు.

ప్రధాన మంత్రి శ్రీ నరేంద్ర మోదీ ఈ రోజు చండీగఢ్ లో జరిగిన రెండో అంతర్జాతీయ యోగా దినం కార్యక్రమంలో పాలు పంచుకొన్నారు. అక్కడ గుమికూడిన ఇంచుమించు 30,000 మంది తో కలసి ఉమ్మడి యోగాభ్యాసంలో ఆయన పాల్గొన్నారు. కేపిటల్ కాంప్లెక్స్ లో పోగయిన ప్రజా సమూహాన్ని ఉద్దేశించి ప్రధాన మంత్రి ప్రసంగిస్తూ దేశంలోని అన్ని ప్రాంతాల ప్రజలు యోగా తో సంధానం అయినట్లు తెలిపారు. అంతర్జాతీయ యోగా దినం అనే ఆలోచనకు మద్దతు పలకడానికి యావత్తు ప్రపంచం ముందుకు వచ్చినట్లు చెప్పారు. సమాజంలోని అన్ని వర్గాల వారు ఈ ప్రయత్నానికి చేదోడుగా నిలుస్తున్నారు అని ప్రధాన మంత్రి అన్నారు. అంతర్జాతీయ యోగా దినం అనేది చక్కటి ఆరోగ్యంతో పెనవేసుకొన్న రోజు, ఇది ఒక భారీ ఉద్యమంగా రూపుదాల్చింది. యోగా ఒక వ్యక్తి ఏం పొందుతారనే దానిని గురించి కాక ఒక వ్యక్తి ఏం వదలుకోగలరు అనే దానిని గురించి చాటి చెబుతుంది. నయా పైసా ఖర్చు లేకుండా స్వాస్థ్య బీమాను అందజేస్తుంది, ధనికులు మరియు పేదలు అనే భేద భావాన్ని చూపించదు అంటూ ప్రధాన మంత్రి వివరించారు. వచ్చే సంవత్సరం యోగా ద్వారా మధుమేహాన్ని ఎలా తగ్గించుకోవచ్చో అనే అంశంపై దృష్టి సారిద్దామని ప్రధాన మంత్రి పిలుపునిచ్చారు. యోగాను ప్రజలలోకి తీసుకువెళ్లేందుకు కృషి చేస్తున్న వారి గౌరవార్థం రెండు అవార్డులను ప్రవేశపెడతారని, వీటిలో ఒకటి జాతీయ స్థాయిలో, రెండోది అంతర్జాతీయ స్థాయిలో ఉంటాయని వెల్లడించారు. సామూహిక యోగా ప్రదర్శన కార్యక్రమంలో పాలుపంచుకొన్నవారిని ప్రధాన మంత్రి కలుసుకొన్నారు. తనూ వారి మధ్య యోగాభ్యాసంలో పాల్గొన్నారు. అలా వారితో మమేకమై, వారందరిలోను ఉత్సాహాన్ని నింపారు.
ఆసియా కప్ 2022 లో పాకిస్తాన్ పై భారతదేశం క్రికెట్ జట్టు గెలిచినందుకుగాను అభినందనల ను తెలిపిన ప్రధాన మంత్రి

ఆసియా కప్ 2022 లో పాకిస్తాన్ పై భారతదేశం క్రికెట్ జట్టు గెలిచినందుకు గాను ప్రధాన మంత్రి శ్రీ నరేంద్ర మోదీ అభినందనల ను వ్యక్తం చేశారు. జట్టు సభ్యులు అమోఘమైనటువంటి కౌశల్యాన్ని మరియు దృఢమైన స్ఫూర్తి ని ప్రదర్శించారు అని శ్రీ నరేంద్ర మోదీ అన్నారు. ప్రధాన మంత్రి ఒక ట్వీట్ లో – ‘‘ఈ రోజు న జరిగిన #AsiaCup2022 మ్యాచ్ లో #TeamIndia అన్ని విభాగాల లో అద్భుతమైనటువంటి ఆట ను ఆడింది. జట్టు సభ్యులు గొప్ప నైపుణ్యాన్ని మరియు దృఢత్వాన్ని ప్రదర్శించారు. విజయం సాధించినందుకు గాను వారికి ఇవే అభినందన లు.’’ అని పేర్కొన్నారు.
వాషింగ్ టన్ డి సి లో జూన్ 6, 2016 న ప్రధాన మంత్రి కార్యక్రమాలు

ప్రధాన మంత్రి శ్రీ నరేంద్ర మోదీ సోమవారం మధ్యాహ్నం వాషింగ్ టన్ డి సి కి చేరుకొన్నారు. ఆయన అర్లింగ్ టన్ సమాధి స్థలం సందర్శించి అజ్ఞాత సైనికుల గోరీ వద్ద శ్రద్ధా కుసుమాల మాలను అర్పించారు. అలాగే ఆయన స్పేస్ షటిల్ కొలంబియా స్మృతి చిహ్నం వద్ద కూడా ఆయన శ్రద్ధా కుసుమాల మాలను సమర్పించారు. కొలంబియా పతనం ఘటనలో ప్రాణాలు కోల్పోయిన రోదసి యాత్రికురాలు కల్పన చావ్లా భర్త శ్రీ జీన్ పియరి హ్యారిసన్ ఈ కార్యక్రమంలో పాలు పంచుకొన్నారు. ఈ సందర్భంగా హాజరైన వారిలో రోదసి యాత్రికురాలు సునీత విలియమ్స్ కూడా ఉన్నారు. భారతదేశానికి బహుమూల్య ప్రతిమలను యు ఎస్ తిరిగి ఇచ్చేందుకు ఏర్పాటు చేసిన ఒక కార్యక్రమానికి ప్రధాన మంత్రి హాజరయ్యారు. ఈ కార్యక్రమంలో యు ఎస్ ప్రభుత్వ ప్రధాన న్యాయవాది లోరెటా లించ్ పాల్గొని మాట్లాడుతూ దాదాపుగా 200 శిల్పకృతులను భారతదేశానికి వాపసు చేసే ప్రక్రియ మొదలైనట్లు, ఇంతవరకు పన్నెండింటిని వెనుకకు ఇచ్చినట్లు వివరించారు. ఈ సందర్భంగా ప్రధాన మంత్రి మాట్లాడుతూ, వారసత్వ సంపద అనేది దేశాలను పెనవేసే ఒక గొప్పదైన బంధం కాగలదన్నారు. కొందరికి ఈ శిల్పకృతుల విలువ ధన సంబంధమైంది కావచ్చు కానీ, భారతదేశానికి మాత్రం వీటి విలువ అంతకన్నా మించినదని, అవి మా సంస్కృతిలో, వారసత్వంలో ఒక భాగం కావడమే ఇందుకు ఒక కారణం అని ప్రధాన మంత్రి చెప్పారు. ప్రధాన మంత్రి బ్రూకింగ్స్ ఇన్ స్టిట్యూషన్, అట్లాంటిక్ కౌన్సిల్, ఇంకా కార్ నెగీ ఎండోమెంట్ ఫర్ ఇంటర్ నేషనల్ పీస్, తదితర సంస్థలకు చెందిన ఆలోచనపరులతో మాటామంతీ కార్యక్రమంలో కూడా పాల్గొన్నారు.
మారిశస్ ప్రధానిగా పదవీబాధ్యతలు స్వీకరించిన శ్రీ ప్రవీణ్ కుమార్ జగన్నాథ్ కు ప్ర‌ధాన మంత్రి శ్రీ న‌రేంద్ర మోదీ అభినందనలు తెలిపారు

మారిశస్ ప్రధానిగా పదవీబాధ్యతలను స్వీకరించిన శ్రీ ప్రవీణ్ కుమార్ జగన్నాథ్ తో ప్ర‌ధాన మంత్రి శ్రీ న‌రేంద్ర మోదీ కొద్దిసేపటి క్రితం టెలిఫోన్ లో మాట్లాడారు. శ్రీ ప్రవీణ్ కుమార్ జగన్నాథ్ కు శ్రీ మోదీ తన అభినందనలను తెలియజేశారు. తనతో టెలిఫోన్ లో సంభాషించిన ప్రధాన మంత్రికి శ్రీ జగన్నాథ్ ధన్యవాదాలు తెలిపారు. భారతదేశం మరియు మారిశస్ ల మధ్య నెలకొన్న విశిష్టమైన మరియు కాలపరీక్షకు తట్టుకొని నిలచిన సంబంధాలను మరింతగా బలోపేతం చేసేందుకు ఉమ్మడిగా కృషి చేద్దామని ప్రధాన మంత్రి శ్రీ మోదీ, ప్రధాని శ్రీ జగన్నాథ్ లు ఈ సందర్భంగా ఉద్ఘాటించారు. వైదొలగుతున్న ప్రధాని శ్రీ అనిరుద్ధ జగన్నాథ్ భారతదేశం మరియు మారిశస్ ల మధ్య మిత్రత్వ బంధాన్ని దృఢతరం చేయడం కోసం అందించిన సేవలను, అలాగే శ్రీ అనిరుద్ధ జగన్నాథ్ యొక్క నాయకత్వాన్ని కూడా ప్రధాన మంత్రి శ్రీ మోదీ ప్రశంసించారు.
ప్రధానమంత్రి తో సమావేశమైన ఆస్ట్రేలియా విదేశీ వ్యవహారాలు మరియు మహిళల శాఖ మంత్రిగౌరవనీయురాలు మారిస్ పాయ్ నే గారు, రక్షణ శాఖ మంత్రి గౌరవనీయుడు శ్రీ పీటర్ డటన్లు

ఆస్ట్రేలియా విదేశీ వ్యవహారాలు మరియు మహిళ ల శాఖ మంత్రి గౌరవనీయురాలు మారిస్ పాయనే గారు, ఆస్ట్రేలియా రక్షణ శాఖ మంత్రి గౌరవనీయుడు శ్రీ పీటర్ డటన్ లు ఈ రోజు న భారతదేశానికి, ఆస్ట్రేలియా కు మధ్య ఒకటో మంత్రుల స్థాయి టూ ప్లస్ టూ సంభాషణ ముగిసిన వెంటనే ప్రధాన మంత్రి శ్రీ నరేంద్ర మోదీ తో ఈ రోజు న మర్యాదపూర్వకం గా సమావేశమయ్యారు. టూ ప్లస్ టూ సంభాషణ సాగిన సందర్భం లో ఉపయోగకరమైనటువంటి చర్చ జరిపినందుకు గాను ఆస్ట్రేలియా కు చెందిన ఉన్నతాధికారుల ను ప్రధాన మంత్రి ప్రశంసల ను వ్యక్తం చేస్తూ ఇది రెండు దేశాల మధ్య వ్యూహాత్మకంగా చూస్తే సమానమైన అభిప్రాయాల ఒక సంకేతం గా నిలచిందని ప్రధాన మంత్రి పేర్కొన్నారు. సమావేశం సాగిన క్రమం లో అనేక అంశాలు చర్చకు వచ్చాయి. వాటి లో ద్వైపాక్షిక వ్యూహాత్మక సహకారాన్ని, ద్వైపాక్షిక ఆర్థిక సహకారాన్ని మరింత గా విస్తరించుకొనేందుకు గల అవకాశాలు, ఇండో– పసిఫిక్ ప్రాంతం పట్ల ఉభయ దేశాల తాలూకు సమాన దృష్టికోణం, ఇరు పక్షాల కు మధ్య ఒక మానవ సేతువు గా ఆస్ట్రేలియా లోని భారతీయ సముదాయానికి పెరుగుతున్నటువంటి ప్రాముఖ్యం వంటి అంశాలు కూడా ఉన్నాయి. కిందటి సంవత్సరం లో ఇరు దేశాల మధ్య ఏర్పరచుకొన్న విస్తృత వ్యూహాత్మక భాగస్వామ్యాన్ని శరవేగం గా ముందుకు తీసుకుపోవడం లో ప్రధాని శ్రీ స్కాట్ మారిసన్ పోషిస్తున్న పాత్ర ను ప్రధాన మంత్రి మెచ్చుకొన్నారు. ప్రధాని శ్రీ మారిసన్ ను ఆయనకు ఉండే వీలు ను బట్టి వీలైనంత త్వరలో భారతదేశాన్ని సందర్శించేందుకు తరలి రావలసింది గా శ్రీ నరేంద్ర మోదీ తన ఆహ్వానాన్ని పునరుద్ఘాటించారు.
సెప్టెంబర్16న  కస్తూర్ బా  గాంధీ మార్గ్ , ఆఫ్రికాఎవిన్యూ లలో డిఫెన్స్  ఆఫీసెస్ కాంప్లెక్సె స్ నుప్రారంభించనున్న ప్రధాన మంత్రి

ప్రధాన మంత్రి శ్రీ నరేంద్ర మోదీ 2021 సెప్టెంబర్ 16న ఉదయం 11 గంటల కు కస్తూర్ బా గాంధీ మార్గ్, ఆఫ్రికా ఎవిన్యూ లలో డిఫెన్స్ ఆఫీసెస్ కాంప్లెక్సె స్ లను ప్రారంభించనున్నారు. ఆయన ఆఫ్రికా ఎవిన్యూ లోని డిఫెన్స్ ఆఫీసెస్ కాంప్లెక్స్ ను సందర్శించి సైన్యం, నౌకాదళం, వైమానిక దళం అధికారులతోను, సివిలియన్ ఆఫీసర్స్ తోను మాట్లాడుతారు. తరువాత సభికుల ను ఉద్దేశించి ఆయన ప్రసంగ కార్యక్రమం ఉంటుంది. కొత్త రక్షణ కార్యాలయం భవన సముదాయాల ను గురించి కొత్త గా నిర్మించిన రక్షణ శాఖ కార్యాలయాల భవన సముదాయాల లో రక్షణ మంత్రిత్వ శాఖ కు చెందిన అధికారులకు, త్రివిధ సాయుధ దళాల కు చెందిన దాదాపు 7,000 మంది అధికారుల కు వసతి ని కల్పించనున్నారు. ఈ భవనాల లో ఆధునికమైన, భద్రమైన పని ప్రదేశాలు భాగం గా ఉన్నాయి. భవనం లో కార్యకలాపాల నిర్వహణ కు ఏకీకృత కమాండ్, కంట్రోల్ సెంటర్ ను ఏర్పాటు చేయడం జరిగింది. అది రెండు భవనాల కు సమగ్రమైనటువంటి సురక్ష ను, నిఘా ను కూడా సమకూర్చనుంది. కొత్త రక్షణ కార్యాలయ భవన సముదాయాలు సంపూర్ణమైన భద్రత నిర్వహణ ఏర్పాటుల తో కూడి ఉన్నాయి. ఈ భవన సముదాయాలు అత్యంత ఆధునికమైనవి, శక్తి ని ఆదా చేసేటటువంటివీనూ. లైట్ గేజ్ స్టీల్ ఫ్రేమ్ (ఎల్ జిఎస్ఎఫ్) గా వ్యవహరించే నూతనమైన, మన్నిక కలిగిన నిర్మాణ సంబంధి సాంకేతికత ను వినియోగించడమనేది ఈ భవనాల విశిష్ట అంశాల లో ఒకటి గా ఉంది. దీనితో సాంప్రదాయక ఆర్ సిసి నిర్మాణ పద్ధతి తో పోలిస్తే నిర్మాణ కాలం 24 నుంచి 30 నెలల మేరకు తగ్గిపోయింది. ఈ భవనాల నిర్మాణం లో రిసోర్స్ ఎఫిశియంట్ గ్రీన్ టెక్నాలజీ ని ఉపయోగించడమైంది తో పాటు పర్యావరణానికి అనుకూలమైనటువంటి అభ్యాసాల ను కూడా చేపట్టడం జరిగింది. ప్రారంభ కార్యక్రమం లో రక్షణ శాఖ మంత్రి, గృహ నిర్మాణం- పట్టణ వ్యవహారాల శాఖ మంత్రి, రక్షణ శాఖ సహాయ మంత్రి, గృహ నిర్మాణం- పట్టణ వ్యవహారాల శాఖ సహాయ మంత్రి, చీఫ్ ఆఫ్ డిఫెన్స్ స్టాఫ్ (సిడిఎస్) మరియు సాయుధ దళాల ప్రముఖులు పాలుపంచుకోనున్నారు.
పెట్టుబ‌డులకు ప్రోత్సాహం మ‌రియు వాటికి ర‌క్ష‌ణ అనే అంశాల‌పై భార‌త‌దేశానికి, కొలంబియాకు మ‌ధ్య 2009 న‌వంబ‌ర్ 10వ తేదీన సంత‌కాలైన ఒక ఒప్పందానికి  సంబంధించి జాయింట్ ఇంట‌ర్‌ప్రిటేటివ్ డిక్ల‌రేశన్‌ ను ఆమోదించిన మంత్రివ‌ర్గం

పెట్టుబ‌డుల ప్రోత్సాహం మ‌రియు ర‌క్ష‌ణ అంశాల‌పై భార‌త‌దేశానికి, కొలంబియాకు మ‌ధ్య 2009 న‌వంబ‌ర్ 10వ తేదీన సంత‌కాలు జ‌రిగి ప్ర‌స్తుతం అమ‌లులో ఉన్న ఒప్పందానికి సంబంధించిన జాయింట్ ఇంట‌ర్‌ప్రిటేటివ్ డిక్ల‌రేశన్ (జెఐడి) పై సంత‌కాలు చేయ‌డానికి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశమైన కేంద్ర మంత్రివ‌ర్గం ఆమోదం తెలిపింది. ఈ జెఐడి ఇప్ప‌టికే అమ‌ల‌వుతున్న ఒప్పందానికి భాష్యం చెప్ప‌డంలో స్ప‌ష్ట‌త‌ను తీసుకు వ‌స్తుంది. పెట్టుబ‌డిదారు యొక్క నిర్వ‌చ‌నం, పెట్టుబ‌డి యొక్క నిర్వ‌చ‌నం, ఫేర్ అండ్ ఈక్విట‌బుల్ ట్రీట్ మెంట్ (ఎఫ్ఇటి), నేష‌న‌ల్ ట్రీట్‌మెంట్ (ఎన్‌టి) అండ్ మోస్ట్ ఫేవర్ డ్ నేషన్ (ఎమ్ఎఫ్ఎన్) ట్రీట్ మెంట్, ఎక్స్‌ప్రోప్రియేశన్‌, ఇన్వెస్ట‌ర్- స్టేట్ డిస్‌ప్యూట్ సెటిల్‌మెంట్ ప్రొవిజ‌న్ అండ్ డిన‌య‌ల్ ఆఫ్ బెనిఫిట్స్ ల‌తో స‌హా అనేక క్లాజుల‌ను సంయుక్తంగా ఆమోదించ‌డానికి ప‌రిగ‌ణ‌న‌ లోకి తీసుకోవ‌ల‌సిన వివ‌ర‌ణాత్మ‌క‌మైన నోట్స్ ను ఈ జెఐడి లో పొందుప‌ర‌చ‌డం జ‌రుగుతుంది. జాయింట్ ఇంట‌ర్‌ప్రిటేటివ్ డిక్ల‌రేశన్స్‌/స్టేట్‌మెంట్స్ సాధార‌ణంగా ఇన్వెస్ట్‌మెంట్ ట్రీటీ రెజీమ్‌ ను ప‌టిష్టప‌ర‌చ‌డంలో ఒక ముఖ్య‌మైన అనుబంధ పాత్ర‌ను పోషిస్తాయి. ద్వైపాక్షిక పెట్టుబ‌డి ఒప్పందం (బిఐటి) సంబధ వివాదాలు పెరిగిపోతున్న నేప‌థ్యంలో, ఈ త‌ర‌హా స్టేట్ మెంట్ ల జారీ మ‌ధ్య‌వ‌ర్తిత్వ విచార‌ణ సంఘాల స‌మ‌క్షంలో బ‌ల‌మైన ఒప్పించే విలువ‌ను సంత‌రించుకొనేందుకు అవ‌కాశం ఉంది. భాగ‌స్వాములు ఈ విధ‌మైన ప్రొ-యాక్టివ్ వైఖ‌రిని అవ‌లంభించ‌డం వ‌ల్ల మ‌ధ్య‌వ‌ర్తిత్వ విచార‌ణ సంఘాలు ఒప్పందం లోని అంశాల‌ను మ‌రింత స‌మ‌గ్రంగాను, భావి సూచ‌న‌ల‌తోను ప‌రిశీలించేందుకు అవ‌కాశం ఏర్ప‌డుతుంది.
కబడ్డి వరల్డ్ కప్ ను గెలుచుకొన్నందుకు భారతీయ జట్టును అభినందించిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ కబడ్డి వరల్డ్ కప్ ను గెలుచుకొన్నందుకు భారతీయ జట్టును అభినందించారు. “కబడ్డి వరల్డ్ కప్ ను గెల్చుకొన్నందుకు భారతీయ జట్టుకు అభినందనలు. జట్టు అసాధారణ నైపుణ్యాన్ని, ధైర్యాన్ని, దృఢ నిశ్చయాన్ని ప్రదర్శించింది. వెల్ డన్!” అని ప్రధాన మంత్రి తన సందేశంలో పేర్కొన్నారు.
చైతన్య భూమిలో డాక్టర్‌ బాబాసాహెబ్‌ అంబేడ్కర్‌కు నివాళులు అ ర్పించిన ప్రధానమంత్రి. డాక్టర్‌ బాబాసాహెబ్‌ అంబేడ్కర్‌ స్మారక నిర్మాణానికి శంకుస్థాపన.

ప్రధానమంత్రి శ్రీ నరేంద్ర మోదీ ఈ రోజు ముంబైలోని చైతన్య భూమిని సందర్శించారు. అ క్కడ భారత రత్న డాక్టర్‌ బాబాసాహెబ్‌ అంబేడ్కర్‌కు నివాళులు అ ర్పించారు. ఇందుమిల్స్‌ ప్రాంగణంలో నిర్మించే అంబేడ్కర్‌ స్మారకానికి శంకుస్థాపన చేసిన ప్రధాని ఈ సందర్భంగా శి లాఫలకాన్ని ఆ విష్కరించారు. మహారాష్ట్ర గవర్నర్‌ శ్రీ సి.హెచ్‌. విద్యాసాగర్‌రావు, మహారాష్ట్ర ముఖ్యమంత్రి శ్రీ దేవేంద్ర ఫడ్నవిస్‌, కేంద్ర షిప్పింగ్‌ శాఖ మంత్రి శ్రీ నితిన్‌ కుమార్‌ గడ్కరీ ఈ కార్యక్రమానికి హాజరయ్యారు.
శ్రీ బాబూ జగ్ జీవన్ రామ్ జయంతి సందర్భంగా ఆయనకు నివాళులు అర్పించిన ప్రధాన మంత్రి

శ్రీ బాబూ జగ్ జీవన్ రామ్ జయంతి నాడు ప్ర‌ధాన మంత్రి శ్రీ న‌రేంద్ర మోదీ ఆయనకు నివాళులు అర్పించారు. “బాబూ జగ్ జీవన్ రామ్ ను ఆయన జయంతి నాడు స్మరించుకొంటున్నాను. భారతదేశానికి ఆయన అందించిన సేవ, అణగారిన వర్గాల వారి హక్కుల సాధన దిశగా ఆయన చేసిన పోరాటాలు ఎల్లప్పటికీ ప్రేరణనిచ్చేవే” అని ప్రధాన మంత్రి తన సందేశంలో పేర్కొన్నారు.
యూక్రేన్ అంశం మరియు ఆపరేశన్ గంగ పై పార్లమెంటు లో సకారాత్మకమైన చర్చ జరగడాన్నిప్రశంసించిన ప్రధాన మంత్రి

పార్లమెంటు లో గత కొద్ది రోజుల లో యూక్రేన్ అంశం మరియు ఆపరేశన్ గంగ.. వీటిని గురించి సకారాత్మకమైనటువంటి చర్చ జరిగినందుకు గాను ప్రధాన మంత్రి శ్రీ నరేంద్ర మోదీ ప్రశంస ను వ్యక్తం చేశారు. వారి వారి అభిప్రాయాల ను వెల్లడి చేయడం ద్వారా ఈ అంశాల పై చక్కని చర్చ కు తోడ్పాటు ను అందించిన సభ్యులందరి కి ఆయన కృతజ్ఞత ను వ్యక్తం చేశారు. ప్రతికూల పరిస్థితుల లో సైతం మన తోటి పౌరుల సురక్ష మరియు శ్రేయం పట్ల శ్రద్ధ తీసుకోవడం అనేది మన సామూహిక కర్తవ్యం అని ఆయన అన్నారు. ప్రధాన మంత్రి అనేక ట్వీట్ లలో – ‘‘యూక్రేన్ స్థితి మరియు ఆపరేశన్ గంగ ద్వారా మన పౌరుల ను స్వదేశాని కి రప్పించడం కోసం భారతదేశం చేసిన ప్రయాసల పై ఒక సకారాత్మకమైనటువంటి చర్చ కు పార్లమెంటు గత కొన్ని రోజులు గా సాక్షి గా నిలచింది. వారి వారి ఆలోచనల ను వెల్లడించి ఈ అంశాల పై చక్కటి చర్చ కు తోడ్పడ్డ పార్లమెంటు సభ్యులు అందరి కీ నేను కృతజ్ఞుడినై ఉంటాను.’’ ‘‘విదేశీ వ్యవహారాల విధానం సంబంధి అంశాల లో ఉత్కృష్ట‌ స్థాయి చర్చ తో పాటు విలువైన ఆలోచనలు అనేవి ద్విపక్షీయ సహకారం ఏ విధంగా ఉంటుందో చాటింది. ఈ తరహా ద్విపక్ష సహకారం ప్రపంచ స్థాయి లో భారతదేశాని కి శుభ సూచకం గా ఉంది.’’ ‘‘మన సాటి పౌరుల యొక్క సురక్ష కోసం వారి శ్రేయం కోసం శ్రద్ధ తీసుకోవడం అనేది మన అందరి బాధ్యత గా ఉంది. ప్రతికూల పరిస్థితుల లో మన పౌరులు ఏ విధమైన కష్టాల బారిన పడకుండా చూడటానికని భారత ప్రభుత్వం శాయశక్తులా పాటుపడగలదు.’’ అని పేర్కొన్నారు.
మ‌య‌న్మార్ లో త్రైపాక్షిక హైవేకు సంబంధించిన తము-కైగాన్‌-క‌లేవా రోడ్డుపై అప్రోచ్ రోడ్ల‌తో స‌హా 69 వంతెన‌ల నిర్మాణం

మ‌య‌న్మార్ లో త్రైపాక్షిక హైవేకు సంబంధించిన తము-కైగాన్‌-క‌లేవా (టికెకె) రోడ్డుపై అప్రోచ్ రోడ్ల‌తో స‌హా 69 వంతెన‌ల నిర్మాణానికి ప్ర‌ధాని శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర కేబినెట్ స‌మావేశం ఆమోదం తెలిపింది. వీటి నిర్మాణానికి రూ. 371.58 కోట్లు ఖ‌ర్చ‌వుతాయి. ఈ నిర్మాణాల‌తో అన్ని కాలాల్లోను టికెకె రోడ్డును ఉప‌యోగించుకోవ‌చ్చు. ఇది ఇంఫాల్‌ నుంచి మాండ‌లేకు వెళ్లే బ‌స్సు స‌ర్వీసు రూటులో ఒక భాగం కూడా. ఈ నిర్మాణాల‌తో ఇండియాకు, మ‌య‌న్మార్‌కు మ‌ధ్య‌ ర‌వాణా మార్గం మెరుగుప‌డుతుంది. అంతే కాదు, వ‌స్తువుల ర‌వాణా, ప్ర‌యాణికుల‌ రాక‌పోక‌లు సౌక‌ర్య‌వంతంగా మారుతాయి. నేప‌థ్యం: గ‌తంలో, అంటే 2012 మే నెల‌లో.. భార‌త‌దేశ‌ ప్ర‌ధాని మ‌య‌న్మార్ ను సంద‌ర్శించిన‌ప్పుడు త్రైపాక్షిక హైవేకు సంబంధించిన త‌ము-కైగాన్-క‌లేవా (టికెకె) రోడ్డు పైన 71 వంతెన‌లు నిర్మించ‌వ‌ల‌సిందిగా మ‌య‌న్మార్ ప్ర‌భుత్వం కోరింది. మ‌య‌న్మార్ విజ్ఞ‌ప్తికి భార‌త‌దేశం అంగీక‌రించింది. ఆ త‌ర్వాత మ‌య‌న్మార్ ప్ర‌భుత్వం సొంత‌గా త‌మ అవ‌స‌రాల రీత్యా రెండు వంతెన‌ల్ని వెంట‌నే నిర్మించింది. మిగిలిన 69 వంతెన‌ల నిర్మాణాన్ని భార‌త ప్ర‌భుత్వ‌ స‌హ‌కారంతో చేప‌ట్ట‌నున్నారు. ప్రాజెక్టు మేనేజ్ మెంట్ క‌న్స‌ల్టెంట్ (పిఎంసి) ద్వారా ఇంజినీరింగ్ ప్రొక్యూరింగ్ అండ్ క‌న్‌స్ట్ర‌క్ష‌న్ (ఇపిసి) విధానంలో ఈ నిర్మాణాల ప్రాజెక్టును చేప‌ట్టడం జ‌రుగుతుంది. యంగాన్ లోని భార‌త‌దేశ‌ ఎంబ‌సీ, పిఎంసి, విదేశీ వ్య‌వ‌హ‌రాల మంత్రిత్వ‌ శాఖ నిశిత‌ ప‌ర్య‌వేక్ష‌ణ‌లో ఈ ప్రాజెక్టును పూర్తి చేస్తారు. 2019 సంవ‌త్స‌రం మ‌ధ్య‌క‌ల్లా ఈ ప్రాజెక్టును పూర్తి చేయాల‌ని సంక‌ల్సించారు.
ఫోన్‌లో మాట్లాడుకున్న ప్ర‌ధాన‌మంత్రి న‌రేంద్ర‌మోదీ, రిప‌బ్లిక్ ఆఫ్ కొరియా అధ్య‌క్షుడు

ప్ర‌ధాన‌మంత్రి శ్రీ నరేంద్ర మోదీ, ఈరోజు రిప‌బ్లిక్ ఆఫ్ కొరియా అధ్య‌క్షుడు మూన్ జే- ఇన్ తో ఫొన్‌లో మాట్లాడారు. గత ఏడాది రిపబ్లిక్ ఆఫ్ కొరియా లో త‌న పర్యటనను ప్రధాని మోడీఈ సంద‌ర్భంగా గుర్తుచేసుకున్నారు . ఇరు దేశాల మధ్య పెరుగుతున్న సన్నిహిత సంబంధాలపై ఆయ‌న సంతృప్తి వ్యక్తం చేశారు. ప్ర‌పంచ వ్యాప్తంగా కోవిడ్ -19 మహమ్మారి వ్యాప్తి, ప్రపంచ ఆరోగ్య వ్యవస్థలకు, ఆర్థిక పరిస్థితులకు దాని వ‌ల్ల ఏర్ప‌డిన సవాళ్ళ గురించి ఇరువురు నాయకులు చర్చించారు. ఈ మహమ్మారిపై పోరాటానికి త‌మ‌ తమ దేశాలలో తీసుకున్న చర్యల గురించి వారు ప‌ర‌స్ప‌రం తెలియ‌జేసుకున్నారు. రిపబ్లిక్ ఆఫ్ కొరియాలో కోవిడ్ మ‌హ‌మ్మారి సంక్షోభాన్ని ఎదుర్కోవ‌డానికి సాంకేతిక పరిజ్ఞానం ఆధారిత వ్య‌వ‌స్థ‌ల వినియోగం ప‌ట్ల ప్రధాని ప్రశంసించారు. కోవిడ్ మహమ్మారి పై ఐక్య‌ పోరాడటానికి భారత ప్ర‌భుత్వం ,కోట్లాదిమంది భారతీయల‌కు ప్రేర‌ణ‌నందించిన తీరును అధ్యక్షుడు మూన్ జై-ఇన్ ప్రశంసించారు భారతదేశంలోని కొరియా పౌరులకు, భారత అధికారులు అందిస్తున్న సహకారానికి కొరియా అధ్యక్షుడు ప్రధానికి కృతజ్ఞతలు తెలిపారు. భారతీయ కంపెనీలు సరఫరా చేస్తున్న వైద్య పరికరాల‌, రవాణాను సులభతరం చేసినందుకు రిప‌బ్లిక్ ఆఫ్ కొరియా ప్ర‌భుత్వం తీసుకుంటున్న చ‌ర్య‌ల‌ను ప్రధాని ప్రశంసించారు. కోవిడ్ -19 వైర‌స్‌పైపోరాటంలో త‌గిన పరిష్కారాలను క‌నుగొనేందుకు సాగిస్తున్న పరిశోధన‌ల‌కు , తమ నిపుణులు ఒకరినొకరు సంప్రదించుకుంటూ త‌మ‌ అనుభవాలను పంచుకోవ‌డం కొన‌సాగిస్తార‌ని ఇరువురు నాయకులూ అభిప్రాయ‌ప‌డ్డారు రిప‌బ్లిక్ ఆఫ్ కొరియాలో త్వ‌ర‌లో జ‌ర‌గ‌నున్న జాతీయ అసెంబ్లీ ఎన్నిక‌ల సంద‌ర్బంగా అధ్య‌క్షుడు మూన్‌కు ప్ర‌ధాన‌మంత్రి త‌మ శుభాకాంక్ష‌లు తెలిపారు.
స్క్వాశ్ మిక్స్ డ్ డబల్స్ ఈవెంట్ లో కంచు పతకాన్ని గెలుచుకొన్నందుకు శ్రీసౌరవ్ ఘోషాల్ కు మరియు దీపికా పల్లీకల్ గారి కి అభినందనలు తెలిపిన ప్రధాన మంత్రి

బర్మిగ్ హమ్ లో నిర్వహిస్తున్న కామన్ వెల్థ్ గేమ్స్ (సిడబ్ల్యుజి) 2022 లో స్క్వాశ్ మిక్స్ డ్ డబల్స్ పోటీ లో కంచు పతకాన్ని గెలుచుకొన్నందుకు శ్రీ సౌరవ్ ఘోషాల్ కు మరియు దీపికా పల్లీకల్ గారి కి ప్రధాన మంత్రి శ్రీ నరేంద్ర మోదీ అభినందనల ను తెలియజేశారు. ప్రధాన మంత్రి ఒక ట్వీట్ లో – ‘‘సిడబ్ల్యుజి లో మన క్రీడాకారులు/క్రీడాకారిణులు వివిధ క్రీడల లో మెరుగైన ప్రదర్శన ను ఇవ్వడాన్ని చూడడం ఎల్లప్పుడూ సంతోషాన్ని కలిగించే విషయంగా ఉంటుంది. స్క్వాశ్ మిక్స్ డ్ డబల్స్ పోటీ లో కాంస్య పతకాన్ని గెలుచుకొన్నందుకు శ్రీ @SauravGhosal కు మరియు @DipikaPallikal గారి కి అభినందన లు. వారు ఇరువురూ గొప్ప నైపుణ్యాన్ని మరియు టీమ్ వర్క్ ను ప్రదర్శించారు. వారి కి ఇవే శుభాకాంక్ష లు. #Cheer4India’’ అని పేర్కొన్నారు.
ముంబైలో భ‌వ‌నం కూలిపోయిన ఘ‌ట‌న‌లో బాధితుల‌కు అనుగ్ర‌హ పూర్వ‌క చెల్లింపును ప్ర‌క‌టించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ముంబై లోని ఘాట్ కోప‌ర్ లో భ‌వ‌నం కూలిపోయిన ఘ‌ట‌న‌లో ప్రాణాలు కోల్పోయిన వారికి ఒక్కొక్క‌రికి రూ. 2 ల‌క్ష‌ల చొప్పున అనుగ్ర‌హ పూర్వ‌క చెల్లింపును ప్ర‌క‌టించారు. ఈ సొమ్మును మృతుల ర‌క్త సంబంధీకుల‌కు చెల్లిస్తారు. భ‌వ‌నం కూలిన ఘ‌ట‌న‌లో గాయ‌ప‌డిన వారికి ఒక్కొక్క‌రికి రూ. 50,000 చెల్లింపున‌కు కూడా ప్ర‌ధాన మంత్రి ఆమోదం తెలిపారు.
మహిళల భద్రత కు మరియు గౌరవానికి అత్యంత ప్రాధాన్యం లభించేటట్లుగా పూచీ పడ్డట్టు  ఉద్ఘాటించిన ప్రధాన మంత్రి

మహిళల కు సాధికారిత కల్పన పై అమిత శ్రద్ధ ను తీసుకోవడం ద్వారాను, అవకాశాని కి మరియు సమానత్వాని కి పెద్ద పీట వేయడం ద్వారాను జాతి నిర్మాణాని కి నడుం బిగించవలసివుందని ప్రధాన మంత్రి శ్రీ నరేంద్ర మోదీ ఈ రోజు న ఉద్ఘాటించారు. ‘‘మన నారీ శక్తి ప్రతి ఒక్క రంగం లో రాణిస్తోంది’’ అని ఆయన ట్విటర్ లో పేర్కొన్నారు. న్యాయం జయించింది అని ఆయన అంటూ, మహిళ ల యొక్క భద్రత మరియు గౌరవం పరిరక్షించబడేటట్లు చూడటానికి అత్యంత ప్రాముఖ్యాన్ని ఇవ్వాలి అని ప్రధాన మంత్రి విజ్ఞప్తి చేశారు.
ఆత్మనిర్భర్భారత్ స్వయంపూర్ణ గోవా కార్యక్రమం లబ్ధిదారుల తోను, ఆకార్యక్రమం తో సంబంధం గల వారి తోను అక్టోబర్ 23 న చర్చించనున్నప్రధాన మంత్రి

ఆత్మనిర్భర్ భారత్ స్వయంపూర్ణ గోవా కార్యక్రమం తాలూకు లబ్ధిదారుల తోను, ఆ కార్యక్రమం తో సంబంధం గల వారి తోను ప్రధాన మంత్రి శ్రీ నరేంద్ర మోదీ 2021వ సంవత్సరం అక్టోబర్ 23 న ఉదయం 11 గంటల కు వీడియో కాన్ఫరెన్స్ మాధ్యమం ద్వారా చర్చించనున్నారు. చర్చ అనంతరం ఆయన ప్రసంగిస్తారు. ఆత్మనిర్భర్ భారత్ ఆవిష్కారం కోసం ప్రధాన మంత్రి ఇచ్చిన పిలుపు ద్వారా స్ఫూర్తి ని పొంది స్వయంపూర్ణ గోవా కార్యక్రమాన్ని 2020 వ సంవత్సరం లో అక్టోబర్ 1వ తేదీ న ప్రారంభించడం జరిగింది. ఈ కార్యక్రమం లో భాగం గా, రాష్ట్ర ప్రభుత్వం లో ఓ అధికారి ని ‘స్వయంపూర్ణ మిత్ర’ గా నియమించారు. ఈ ‘మిత్ర’ తనకు కేటాయించిన పంచాయతీ ని గాని, లేదా పురపాలక సంఘాన్ని గాని సందర్శించి అక్కడి ప్రజల తో మాట్లాడి, పలు ప్రభుత్వ విభాగాల తో సమన్వయాన్ని సైతం నెలకొల్పుతారు. అంతేకాకుండా వివిధ ప్రభుత్వ పథకాలు మరియు ప్రయోజనాలు అర్హత కలిగిన లబ్ధిదారుల కు అందేటట్లు చూస్తారు. గోవా ముఖ్యమంత్రి శ్రీ ప్రమోద్ సావంత్ ఈ కార్యక్రమం లో పాలుపంచుకోనున్నారు.
ఆరోగ్యం మరియు వైద్య రంగంలో సహకారానికి గాను భారతదేశానికి, పాలస్తీనా కు మధ్య ఎమ్ఒయుకు ఆమోదం తెలిపిన మంత్రివర్గం

ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆరోగ్యం మరియు వైద్య రంగంలో సహకారానికి గాను భారతదేశానికి, పాలస్తీనా కు మధ్య ఒక అవగాహన పూర్వక ఒప్పందం (ఎమ్ఒయు)పై జరిగిన సంతకాలకు ఎక్స్-పోస్ట్ ఫ్యాక్టో ఆమోదం తెలిపింది. ఈ ఎమ్ఒయు పై 2017 మే 16వ తేదీన సంతకాలయ్యాయి. ఈ కింద పేర్కొన్న రంగాలలో ఉభయ దేశాల మధ్య సహకారం ఎమ్ఒయు పరిధిలోకి రానుంది: i) ఆరోగ్య సిబ్బంది యొక్క కెపాసిటీ బిల్డింగ్; ii) తేలికగా సంక్రమించగల వ్యాధుల నివారణ మరియు నియంత్రణ; iii) భౌతిక చికిత్స మరియు పునరావాసం; iv) మందులు, ఔషధనిర్మాణ సంబంధితమైన మరియు వైద్య సంబంధ సామాగ్రి; ఇంకా v) పరస్పర ప్రయోజనం ముడిపడివుండే మరేదైనా రంగం. ఈ ఎమ్ఒయు అమలును పర్యవేక్షించడానికి మరియు ద్వైపాక్షిక సహకారం తాలూకు వివరాలను మరింతగా విస్తృతపరచడానికి ఒక వర్కింగ్ గ్రూపు ను ఏర్పాటు చేస్తారు.
ఆషాఢీ ఏకాదశి సంద‌ర్భం లో ప్ర‌జ‌ల కు శుభాకాంక్ష‌లు తెలిపిన ప్ర‌ధాన మంత్రి

ఆషాఢీ ఏకాదశి సంద‌ర్భం లో ప్ర‌జ‌ల కు ప్ర‌ధాన మంత్రి శ్రీ న‌రేంద్ర మోదీ శుభాకాంక్ష‌లు తెలిపారు. ‘‘మంగ‌ళ‌ప్ర‌ద దినం అయినటువంటి ఆషాఢీ ఏకాద‌శి ని పురస్కరించుకొని ప్ర‌తి ఒక్క‌రి కి ఇవే నా శుభాకాంక్ష‌లు. ప్ర‌త్యేక‌మైన ఈ రోజు న మ‌నకు సంతోషాన్ని, చ‌క్క‌టి ఆరోగ్యాన్ని స‌మృద్ధి గా అందించవలసిందంటూ భగవాన్ విఠ‌లుడి ని మ‌నం ప్రార్థిద్దాం. వార్ కరీ ఉద్య‌మం మ‌న అత్యంత శోభాయమాన సంప్ర‌దాయాల‌ కు ప్రాతినిధ్యాన్ని వహిస్తూ ఉన్నది. అంతేకాదు, అది స‌ద్భావ‌న ను, స‌మాన‌త్వాన్ని ప్ర‌స్ఫుటం చేస్తోంది కూడాను’’ అని ప్ర‌ధాన మంత్రి ఒక ట్వీట్ లో పేర్కొన్నారు.
యుపిఐ 2022 డిసెంబర్ లో 12.8 లక్షలకోట్ల రూపాయల విలువైన 782 కోట్ల లావాదేవీల మైలురాయి ని సాధించడం తో యుపిఐ చెల్లింపులకు ప్రజాదరణ పెరుగుతూ ఉండడం పట్ల సంతోషాన్ని వ్యక్తం చేసిన ప్రధాన మంత్రి

డిజిటల్ పేమెంట్స్ ను అక్కున చేర్చుకొన్నందుకు దేశప్రజల ను ప్రధాన మంత్రి శ్రీ నరేంద్ర మోదీ ప్రశంసించారు. భారతదేశం లో 2022వ సంవత్సరం డిసెంబర్ లో 12.8 లక్షల కోట్ల రూపాయల విలువ కలిగిన 782 కోట్ల యుపిఐ లావాదేవీలు నమోదైనటువంటి ఒక ప్రతిష్టాత్మక ఘటన చోటు చేసుకొంది. ఫిన్ టెక్ రంగం లో నైపుణ్యం కలిగినటువంటి ఒక వ్యక్తి ట్విటర్ లో పొందుపరచిన సమాచారాన్ని ప్రధాన మంత్రి ఒక ట్వీట్ లో ప్రస్తావిస్తూ – ‘‘ఏ విధం గా అయితే మీరు యుపిఐ కి లోకప్రియత్వాన్ని పెంపొందింపచేస్తున్నారో, అది బలే బాగుందని నాకు అనిపించింది. నేను డిజిటల్ పేమెంట్స్ ను అక్కున చేర్చుకొన్నందుకు గాను నా తోటి భారతీయుల కు అభినందనల ను తెలియ జేస్తున్నాను. వారు సాంకేతిక విజ్ఞానం మరియు నూతన ఆవిష్కరణ ల పట్ల చెప్పుకోదగ్గ అనుకూలత ను చాటారు.’’ అని పేర్కొన్నారు.
భారతదేశం మరియు క్రోయేశియా ల మధ్య ఆర్థిక సహకారం ఒప్పందానికి మంత్రిమండలి ఆమోదం

ఆర్థిక సహకారానికి సంబంధించి భారతదేశం మరియు క్రోయేశియా ల మధ్య ఒప్పందంపై జరిగిన సంతకాలకు మరియు ఆ ఒప్పందాన్ని ధ్రువపరచడానికి సంబంధించిన ప్రతిపాదనకు కేంద్ర మంత్రిమండలి ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ ఈ రోజు జరిగిన కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. భారతదేశం మరియు క్రోయేశియా లు ఇదివరకు 1994 సెప్టెంబరు లో వ్యాపారం మరియు ఆర్థిక సహకారం కోసం ఒక ఒప్పందంపై సంతకాలు చేశాయి. ద్వైపాక్షిక వ్యాపారాన్ని, ఆర్థిక సంబంధాలను పెంచి పోషించుకొంటూ ఉండడమే ఈ ఒప్పందం ధ్యేయం. ఈ రెండు దేశాల మధ్య అమలవుతున్న ఒప్పందం కాలపరిమితి 2009 నవంబరు లో ముగియడంతో, ఒక కొత్త ఒప్పంద పత్రంపైన సంతకాలు చేయడం ద్వారా ఇరు దేశాలు తమ మధ్య బంధాన్ని కొనసాగించినట్లవుతోంది. క్రోయేశియా తో భారతదేశ ద్వైపాక్షిక వ్యాపారం 2012-13లో 152.01 మిలియన్ యు ఎస్ డాలర్లుగాను, 2013-14లో 148.86 మిలియన్ యు ఎస్ డాలర్లుగాను, 2014-15 లో 205.04 మిలియన్ యు ఎస్ డాలర్లుగాను నమోదు అయింది. గత మూడు సంవత్సరాలలోను సరాసరి ద్వైపాక్షిక వ్యాపార వృద్ధి 17.44 శాతం గా ఉంది.
ఆరోగ్య రంగం లో సహకారం అంశం పై భారతదేశాని కి మరియు బిల్ ఎండ్ మిలిండా గేట్స్ ఫౌండేశన్ (బిఎమ్ జిఎఫ్) కు మధ్య సహకారపూర్వక ఒప్పందాని కి ఎక్స్- పోస్ట్-ఫ్యాక్టో ఆమోదాన్ని తెలిపిన మంత్రిమండలి

ఆరోగ్య రంగం లో సహకారం అంశం పై భారతదేశ ప్రభుత్వానికి చెందిన ఆరోగ్యం మరియు కుటుంబ సంక్షేమ విభాగం (డిఒఎచ్ ఎఫ్ డబ్ల్యు)కు మరియు బిల్ ఎండ్ మిలిండా గేట్స్ ఫౌండేశన్ (బిఎమ్ జిఎఫ్) ల మధ్య కుదిరినటువంటి సహకారపూర్వక ఒప్పందాని కి ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఎక్స్-పోస్ట్-ఫ్యాక్టో ఆమోదాన్ని తెలిపింది. ఈ ఒప్పందం పై బిఎమ్ జిఎఫ్ కో చైర్ మరియు ట్రస్టీ శ్రీ బిల్ గేట్స్ 2019వ సంవత్సరం నవంబరు నెల లో ఢిల్లీ ని సందర్శించిన సందర్భం లో సంతకాలు అయ్యాయి. ఈ దిగువ న పేర్కొన్న రంగాల లో సహకారం ఈ సహకారపూర్వక ఒప్పందం పరిధి లోకి వస్తుంది:- ఎ) తల్లులు, అప్పుడే పుట్టినటువంటి శిశువులు మరియు పిల్లల మరణాల రేటు ను తగ్గించడం, పోషణ సంబంధిత సేవల ను మెరుగుపరచడం కోసం టీకాలు వేయించడం, పౌష్టికాహార సేవల ను సమకూర్చడం మరియు అత్యవసర ప్రాథమిక స్వస్థత యొక్క నాణ్యత ను, వ్యాప్తి ని, పరిధి ని విస్తరించడం; బి) కుటుంబ నియంత్రణ పద్ధతులలో నాణ్యత ను మరియు ఎంపిక ల విస్తృతి ని పెంచడం, ప్రత్యేకించి యువ మహిళల కు మార్పు సులభంగా సాధ్యపడే పద్ధతుల లభ్యత ను పెంచడం; సి) టిబి, విఎల్, ఎల్ఎఫ్ ల వంటి ఎంపిక చేసిన సాంక్రామిక వ్యాధుల యొక్క భారాన్ని తగ్గించడం; డి) బడ్జెటు తో పాటు ఆరోగ్య రంగ సిబ్బంది యొక్క నైపుణ్యాల ను వినియోగించుకోవడం, వారి యొక్క మేనేజ్ మెంట్, డిజిటల్ హెల్థ్, సప్లై చైన్ ల ను మరియు పర్యవేక్షక వ్యవస్థ లను శక్తివంతం చేయడం వంటి పార్శ్వాలు సహా ఆరోగ్య వ్యవస్థల ను పటిష్టపరచడం. సహకారం యొక్క వివరాల ను మరింత గా విస్తృతం చేయటానికి, అలాగే ఈ సహకారపూర్వక ఒప్పంద పత్రం యొక్క అమలు తీరు ను పర్యవేక్షించటానికి ఒక ప్రోగ్రాం యాక్శన్ కమిటి (పిఎసి)ని ఏర్పాటు చేయడం జరుగుతుంది.